62019CJ0730_INF
Sodba Sodišča (sedmi senat) z dne 12. maja 2022 –Komisija/Bolgarija (Mejne vrednosti – SO2)
(Zadeva C‑730/19) (
1
)
„Neizpolnitev obveznosti države – Okolje – Direktiva 2008/50/ES – Kakovost zunanjega zraka – Člen 13(1) in Priloga XI – Sistematično in trajno preseganje mejnih vrednosti za žveplov dioksid (SO2) na območju BG 0006 (jugovzhod), Bolgarija – Člen 23(1) in priloga XV – ‚Čim krajše‘ obdobje preseganja – Ustrezni ukrepi“
1.
Tožba zaradi neizpolnitve obveznosti – Predmet spora – Določitev med predhodnim postopkom – Prilagoditev zaradi spremembe prava Unije – Dopustnost – Pogoji
(člen 258 PDEU; Direktiva Evropskega parlamenta in Sveta 2008/50, člen 13(1) in Priloga XI; Direktiva Sveta 1999/30, člen 3 in Priloga I)
(Glej točko 60.)
2.
Tožba zaradi neizpolnitve obveznosti – Predmet spora – Določitev med predhodnim postopkom – Upoštevanje dejstev, nastalih po obrazloženem mnenju – Pogoji – Dejstva, ki so enake vrste in pomenijo enako ravnanje kot tista, ki so bila prvotno navedena
(člen 258 PDEU)
(Glej točko 61.)
3.
Okolje – Onesnaževanje zraka – Kakovost zunanjega zraka – Direktiva 2008/50 – Mejne vrednosti za varovanje zdravja ljudi – Sistematično in trajno preseganje – Neizpolnitev obveznosti
(Direktiva Evropskega parlamenta in Sveta 2008/50, člen 13(1) in Priloga XI)
(Glej točke od 62 do 71 in 76 ter točko 1 izreka.)
4.
Okolje – Onesnaževanje zraka – Kakovost zunanjega zraka – Direktiva 2008/50 – Mejne vrednosti za varovanje zdravja ljudi – Žveplov dioksid – Preseganje – Merila za ocenjevanje – Preseganje mejne vrednosti, izmerjeno na enem samem vzorčevalnem mestu – Dopustnost
(Direktiva Evropskega parlamenta in Sveta 2008/50, člena 13(1) in 23(1) ter Priloga XI)
(Glej točko 72.)
5.
Tožba zaradi neizpolnitve obveznosti – Objektivnost – Razlog za neizpolnitev obveznosti – Nevplivanje – (člen 258 PDEU)
(Glej točko 77.)
6.
Okolje – Onesnaževanje zraka – Kakovost zunanjega zraka – Direktiva 2008/50 – Mejne vrednosti za varovanje zdravja ljudi – Žveplov dioksid – Preseganje – Posledice – Obveznost države članice, da pripravi načrt za izboljšanje – Nepravočasno sprejetje ustreznih in učinkovitih ukrepov za zagotovitev čim krajšega obdobja preseganja – Neizpolnitev obveznosti
(Direktiva Evropskega parlamenta in Sveta 2008/50, člena 13(1) in 23(1) ter prilogi XI in XV)
(Glej točke od 128 do 142 in točko 1 izreka.)
7.
Okolje – Onesnaževanje zraka – Kakovost zunanjega zraka – Direktiva 2008/50 – Preseganje mejnih vrednosti kakovosti zraka – Obveznost države članice, da pripravi načrt za izboljšanje – Rok – Določitev pretirano dolgega obdobja – Nedopustnost – Neizpolnitev obveznosti
(Direktiva Evropskega parlamenta in Sveta 2008/50, člen 23(1))
(Glej točke od 145 do 147.)
Izrek
1.
Republika Bolgarija
s tem, da ni poskrbela, da na območju BG 0006 (jugovzhod) ne bi prišlo do sistematičnega in trajnega preseganja, prvič, od leta 2007 do vključno leta 2018, urne mejne vrednosti za žveplov dioksid (SO2) in, drugič, od leta 2007 do vključno leta 2018, z izjemo let 2010 in 2012, dnevne mejne vrednosti za to onesnaževalo, ni izpolnila obveznosti, ki jih ima na podlagi člena 13(1) Direktive 2008/50/ES Evropskega parlamenta in Sveta z dne 21. maja 2008 o kakovosti zunanjega zraka in čistejšem zraku za Evropo v povezavi s Prilogo XI k tej direktivi, in
s tem, da od 11. junija 2010 ni sprejela ustreznih ukrepov za zagotovitev spoštovanja mejnih vrednosti za SO2 na tem območju in zlasti, da ni poskrbela, da bi bili v načrtih za kakovost zraka določeni ustrezni ukrepi za to, da bi bila obdobja preseganja teh mejnih vrednosti čim krajša, ni izpolnila obveznosti, ki jih ima na podlagi člena 23(1) v povezavi s Prilogo XV, oddelek A, te direktive.
2.
Republika Bolgarija nosi stroške postopka.
(
1
)	UL C 399, 25.11.2019.